Diari Oficial de la Generalitat Valenciana


Sumari del DOGV 8960, del 25-11-2020 (2020/9990)

Informació pública de la sol·licitud d'autorització administrativa prèvia, construcció i declaració, en concret, d'utilitat pública corresponent a la xarxa de distribució de gas natural amb MOP 16 bar per al subministrament a l'Hospital de la Vega Baixa d'Orihuela (Alacant). Expedient número CBREDE/2020/5/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8960

Data del DOGV
:   25-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9990


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia, construcció i declaració, en concret, d'utilitat pública corresponent a la xarxa de distribució de gas natural amb MOP 16 bar per al subministrament a l'Hospital de la Vega Baixa d'Orihuela (Alacant). Expedient número CBREDE/2020/5/03. [2020/9990]  
Als efectes previstos en l'article 73 de la Llei 34/1998, de 7 d'octubre, del sector d'hidrocarburs, en l'article 78 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i conforme a la ITC-ICG 01 del Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, se sotmet a informació pública la sol·licitud d'autorització i declaració en concret d'utilitat pública de la instal·lació de gas natural que s'indica:  
  
Peticionari: Nedgia Cegas, SA.  
Emplaçament: Orihuela (Alacant)  
Documents sotmesos a informació pública:  
- Projecte. Denominació: Projecte tècnic per a sol·licitar autorització administrativa, execució d'instal·lacions i declaració d'utilitat pública de la xarxa de distribució de gas natural amb MOP 16 bar per al subministrament a l'Hospital de la Vega Baixa d'Orihuela (Alacant)  
- Relació de béns i drets afectats (en l'annex)  
Característiques de les instal·lacions:  
- Canalització: longitud total: 96,28 m.  
- Connexió: la xarxa de distribució parteix des de la xarxa existent en la parcel·la amb referència cadastral 03946Q510180790835ED fins al punt de lliurament a l'Hospital de la Vega Baixa en el terme municipal d'Orihuela.  
- Zona geogràfica: segons es defineix en el pla número P-AA 01 «Pla d'autorització administrativa» del projecte.  
Pressupost: 8.340,99 euros.  
  
El projecte serà exposat per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria i Energia, situat al C/ Churruca, 29 d'Alacant, així com dirigir al servei territorial esmentat les al·legacions que es consideren oportunes en el termini de VINT DIES comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent http://www.gva.es/es/inicio/procedimientos'id\_proc=18799&version=amp, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà als interessats interposar els recursos procedents contra la resolució definitiva del procediment.  
  
Alacant, 7 d'octubre de 2020.- La cap del Servei Territorial d'Indústria i Energia: Rosa Maria Aragonés Pomares.